Dilemmakort:

* Du ser en nyhed på Facebook om, at Trump vil forbyde danskere at rejse ind i USA, hvis de har kritiseret ham på Facebook. Hvad gør du?
* Se [denne video](https://www.dr.dk/nyheder/viden/teknologi/video-falsk-lars-loekke-lover-kaempe-bonus-til-alle-danskere?fbclid=IwAR10yh3UT00k9_qW3n6zcW3UVOjNJUANjRyM6Qnw9ynBbAeAXRtakHzlq7w#!/) fra dr.dk 8/12-18, hvor der laves en falsk Lars Løkke, der giver vilde løfter.

Hvordan kan du sikre, at de nyheder, du ser og læser, er sande?

* En af dine klassekammerater er begyndt at poste fremmedfjendske billeder og kommentarer på de sociale medier. Hvad gør du?
* Sofie har altid været en outsider i klassen. Du ser på Snapchat, at hun er begyndt at hænge ud med nogle nynazistiske typer. Du konfronterer hende, men hun vil ikke snakke om det, for det er hendes gode venner. Hvad gør du?
* Læs artiklen [“Næste generation af nyhedsbrugere”](https://www.dr.dk/om-dr/fakta-om-dr/medieforskning/medieudviklingen/2017/naeste-generation-af-nyhedsforbrugere) fra dr.dk, 25/1-18. Hvor får du dine nyheder fra? Hvad med dine kammerater? Hvordan kan du undgå at havne i et ekkokammer, hvor du blot bliver bekræftet i dit eget verdenssyn?
* Læs artiklen [“Ekspert: Vi låser os inde i ekkokamre med vores meningsfæller”](https://www.dr.dk/nyheder/indland/ekspert-vi-laaser-os-inde-i-ekkokamre-med-vores-meningsfaeller)  fra dr.dk, 2/1-17. Den handler om selektivt medieforbrug og ekkokamre.

Hvad er ekkokamre, og hvad er problemet med dem? Hvilke ekkokamre er du og dine kammerater med i? Er du tilfreds med det?

* Læs artiklen [“Kundby-sagen er et lærebogseksempel på fejlslagen digital dannelse”](https://xn--strkefllesskaber-vobe.dk/undervisning/gymnasie/gruppe/emne-4/), der oprindeligt er fra Information, 5/5-17, på stærkefællesskaber.dk.   
  Hvis Kundby-pigen havde været din klassekammerat, hvad kunne du have gjort for at undgå, at det kom så vidt?